Komission asetus (EY) N:o 973/95, annettu 28 päivänä huhtikuuta 1995, yksityiskohtaisista säännöistä vientituen myöntämiseksi siipikarjanliha-alan tuotteiden vientiin tiettyihin kolmansiin maihin annetun asetuksen (EY) N:o 437/95 muuttamisesta



Virallinen lehti nro L 097 , 29/04/1995 s. 0065 - 0065



KOMISSION ASETUS (EY) N:o 973/95, annettu 28 päivänä huhtikuuta 1995, yksityiskohtaisista säännöistä vientituen myöntämiseksi siipikarjanliha-alan tuotteiden vientiin tiettyihin kolmansiin maihin annetun asetuksen (EY) N:o 437/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä asetuksella (EY) N:o 3290/94 (2), ja erityisesti sen 9 artiklan 3 kohdan ja 15 artiklan, ottaa huomioon siipikarjanliha-alan vientitukien myöntämistä koskevista yleisistä säännöistä ja tukien suuruuden vahvistamisperusteista 29 päivänä lokakuuta 1975 annetun neuvoston asetuksen (ETY) N:o 2779/75 (3) ja erityisesti sen 7 artiklan 3 kohdan, sekä katsoo, että komission asetuksessa (EY) N:o 437/95 (4) vahvistetaan yksityiskohtaiset säännöt vientituen myöntämiseksi siipikarjanliha-alan tuotteiden vientiin tiettyihin kolmansiin maihin, saadun kokemuksen perusteella olisi helpotettava tämän erityisen vientituen saannin edellytyksiä, siipikarjanlihan markkinoiden nykyinen tilanne huomioon ottaen uusien tuotteiden olisi saatava tätä erityistä vientitukea; lupahakemukseen olisi lisättävä tuotteita, joiden osalta erityistä vientitukea haetaan, keinottelun estämiseksi olisi rajoitettava hakemusten lukumäärä toimijaa kohden, ja tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 437/95 1 artiklan 1 kohdan, 1. ensimmäinen luetelmakohta korvataan seuraavasti: "1. Erityistä vientitukea myönnetään tuotteille seuraavasti: - CN-koodeihin 0207 21 10 900 ja 0207 21 90 190 kuuluville kokonaisille kananpojille, - CN-koodeihin 0207 41 11 900 ja 0207 41 71 190 kuuluville kananpoikien paloitelluille osille, - CN-koodeihin 0207 42 51 000, 0207 42 59 000 ja 0207 42 10 990 kuuluville kalkkunan paloitelluille osille, sillä edellytyksellä, että seuraavat edellytykset täyttyvät:" 2. c alakohdan 500 tonnin määrä korvataan 300 tonnin määrällä; 3. lisätään alakohta seuraavasti: "h) hakija voi esittää ainoastaan yhden hakemuksen; lupahakemus voidaan hyväksyä ainoastaan, jos hakija kirjallisesti ilmoittaa, ettei ole esittänyt ja sitoutuu olemaan esittämättä kuluvan viikon aikana muita hakemuksia siinä jäsenvaltiossa, jossa hakemus on jätetty tai toisessa jäsenvaltiossa; jos hakija esittää useamman kuin yhden hakemuksen, yhtäkään kyseisen hakijan hakemuksista ei hyväksytä; hakemus voi koskea useita tuotteita; tässä tapauksessa kaikki CN-koodit ja niiden kuvaukset on merkittävä vastaavasti 16 ja 15 kohtaan". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä huhtikuuta 1995. Komission puolesta Franz FISCHLER Komission jäsen (1) EYVL N:o L 282, 1.11.1975, s. 77 (2) EYVL N:o L 349, 31.12.1994, s. 105 (3) EYVL N:o L 282, 1.11.1975, s. 90 (4) EYVL N:o L 45, 1.3.1995, s. 30